ΚΑΝΟΝΙΣΜΟΣ (ΕΚ) αριθ. 1992/94 ΤΗΣ ΕΠΙΤΡΟΠΗΣ της 29ης Ιουλίου 1994 για την τροποποίηση του κανονισμού (ΕΚ) αριθ. 1213/94 για μέτρο διασφαλίσεως που εφαρμόζεται στις εισαγωγές σκόρδων που κατάγονται από την Κίνα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 29 παράγραφος 2,

Εκτιμώντας:

ότι με τον κανονισμό (ΕΚ) αριθ. 1213/94 (3) η Επιτροπή έλαβε στις 27 Μαΐου 1994 μέτρο διασφαλίεως που εφαρμόζεται στα σκόρδα που κατάγονται από την Κίνα με το οποίο περιορίζεται η έκδοση των πιστοποιητικών εισαγωγής έως τις 31 Μαΐου 1995 μέχρι 10 000 τόνων, εκ των οποίων 5 000 τόνοι κατ' ανώτατο όριο πριν από τις 31 Αυγούστου 1994-

ότι έχουν εκδοθεί πιστοποιητικά εισαγωγής για την πρώτη ποσότητα των 5 000 τόνων από τις 2 Ιουνίου 1994 και, με τον κανονισμό (ΕΚ) αριθ. 1270/94 (4), η Επιτροπή έχει αναστείλλει την έκδοση των εν λόγω πιστοποιητικών έως τις 31 Αυγούστου 1994-

ότι η επανάληψη μιας τέτοιας καταστάσεως μετά την 1 Σεπτεμβρίου θα επιδεινώσει την κατάσταση που οφείλεται στον κανονισμό (ΕΚ) αριθ. 1213/94 και συνεπώς πρέπει να τροποποιηθεί ο κανονισμός αυτός για να προβλεφθεί η μηνιαία διαχείριση της εκδόσεως των πιστοποιητικών αυτών-

ότι πρέπει συνεπώς να καθοριστούν οι μηνιαίες ποσότητες για τις οποίες μπορούν να εκδοθούν πιστοποιητικά από την 1η Σεπτεμβρίου 1994 για το υπόλοιπο της συνολικής ποσότητας των 10 000 τόνων-

ότι αυτές οι μηνιαίες ποσότητες πρέπει ενδεχομένως να προσαυξάνονται με τις ποσότητες που δεν έχουν ζητηθεί τον προηγούμενο μήνα καθώς και με τις ποσότητες που αφορούν τα πιστοποιητικά που δεν χρησιμοποιήθηκαν ή χρησιμοποιήθηκαν εν μέρει-

ότι πρέπει να προληφθεί οποιαδήποτε κατάχρηση όσον αφορά την αίτηση χορηγήσεως των πιστοποιητικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 1213/94 τροποποιείται ως εξής:

1. Η παράγραφος 2 αντικαθίσταται από το ακόλουθο κείμενο:

"2. Για τις αιτήσεις χορηγήσεως πιστοποιητικών, οι οποίες κατατίθενται από τις 25 Αυγούστου 1994 έως τις 24 Μαΐου 1995, τα πιστοποιητικά εκδίδονται μέχρις εξαντλήσεως μιας μεγίστης μηνιαίας ποσότητας."

2. Προστίθενται οι ακόλουθοι παράγραφοι:

"3. Κάθε μήνα, η μέγιστη μηνιαία ποσότητα που αναφέρεται στην παράγραφο 2 ισούται με το άθροισμα:

α) της ποσότητας που αναφέρεται στο παράρτημα-

β) των ποσοτήτων που δεν έχουν ζητηθεί τον προηγούμενο μήνα και

γ) των ποσοτήτων που δεν έχουν χρησιμοποιηθεί, για τις οποίες έχει πληροφορηθεί η Επιτροπή, των πιστοποιητικών που εκδόθηκαν προγενέστερα.

4. Όταν, με βάση τις πληροφορίες που της ανακοινώνονται από τα κράτη μέλη σε εφαρμογή του άρθρου 4 του κανονισμού (ΕΟΚ) αριθ. 1859/93, η Επιτροπή διαπιστώνει ότι υπάρχει κίνδυνος να ξεπεραστεί η μέγιστη μηνιαία ποσότητα, θεσπίζει τους όρους με τους οποίους μπορούν να εκδοθούν τα πιστοποιητικά.

5. Για τα προϊόντα που αναφέρονται στην παράγραφο 1, ένας επιχειρηματίας μπορεί να υποβάλλει το πολύ δύο αιτήσεις χορηγήσεως πιστοποιητικών ανά μήνα, σε απόσταση 5 τουλάχιστον ημερών. Καθεμία από τις αιτήσεις αυτές δεν μπορεί να αφορά ποσότητα ανώτερη από το 50 % της μηνιαίας ποσότητας που αναγράφεται στο παράρτημα."

Άρθρο 2

Ο παρών κανονισμός αρχίζει να ισχύει στις 25 Αυγούστου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 338 της 31. 12. 1993, σ. 26.

(3) ΕΕ αριθ. L 133 της 28. 5. 1994, σ. 36.

(4) ΕΕ αριθ. L 138 της 2. 6. 1994, σ. 32.

ΠΑΡΑΡΤΗΜΑ

"(σε τόνους)"" ID="1">Σεπτέμβριος> ID="2">25. 8. 1994 - 23. 9. 1994> ID="3">800"> ID="1">Οκτώβριος> ID="2">26. 9. 1994 - 24. 10. 1994> ID="3">800"> ID="1">Νοέμβριος> ID="2">25. 10. 1994 - 23. 11. 1994> ID="3">500"> ID="1">Δεκέμβριος> ID="2">24. 11. 1994 - 23. 12. 1994> ID="3">500"> ID="1">Ιανουάριος> ID="2">26. 12. 1994 - 24. 1. 1995> ID="3">500"> ID="1">Φεβρουάριος> ID="2">25. 1. 1995 - 21. 2. 1995> ID="3">500"> ID="1">Μάρτιος> ID="2">22. 2. 1995 - 24. 3. 1995> ID="3">500"> ID="1">Απρίλιος> ID="2">27. 3. 1995 - 21. 4. 1995> ID="3">500"> ID="1">Μάιος> ID="2">24. 4. 1995 - 24. 5. 1995> ID="3">400">